വടക്കടത്തുകാവ് പോലീസ് ക്യാന്പില് എട്ടുപേര്ക്ക് ഡെങ്കിപ്പനി അടൂര്: വടക്കടത്തുകാവ് പോലീസ് ക്യാമ്ബില് എട്ട് പേര്ക്ക് ഡെങ്കിപ്പനി സ്ഥിതീകരിച്ചു. ഇതില് നാല് പേരെ വിശ്രമം നല്കി വീട്ടില് അയച്ചു. ഇന്നലെ നടത്തിയ പരിശോധനയില് രണ്ടുപേര്ക്ക് കൂടി ഡെങ്കിപ്പനി സ്ഥിരീകരിച്ചതായി ഏറത്ത് ഹെല്ത്ത് ഇന്സ്പെക്ടര് തട്ടത്തില് ബദറുദ്ദീന് പറഞ്ഞു. ക്യാന്പിലെ കമാന്ഡോ ട്രെയിനിംഗില് പങ്കെടുത്തവര്ക്കാണ് ഡെങ്കിപ്പനി പിടിപെട്ടത്. ഇതിനെ തുടര്ന്ന് ഏറത്ത് പിഎച്ച്സിയില് നിന്നും ഹെല്ത്ത് ഇന്സ്പെക്ടര് തട്ടത്തില് ബദറുദീന്റെ നേതൃത്വത്തിലുള്ള ആരോഗ്യ വിഭാഗം പ്രവര്ത്തകര് കൊതുകിന്റെ ഉറവിട നശീകരണം നടത്തി. കൂടാതെ ബോധവത്കരണവും ഫോഗിംഗും നടന്നു. പത്തനംതിട്ട ജില്ലാ മെഡിക്കല് ഓഫീസിലെ മലേറിയാ ഓഫീസര് രാജശേഖരന് പ്രതിരോധ പ്രവര്ത്തനങ്ങള്ക്ക് നേതൃത്വം നല്കി. ജില്ലാ വെക്ടര് കണ്ട്രോള് യൂണിറ്റിന്റെ നേതൃത്വത്തിലാണ് ഫോഗിംഗ് നടന്നത്. ആരോഗ്യ വിഭാഗത്തിന്റെ ജീവനക്കാര് എട്ട് സംഘമായി തിരിഞ്ഞാണ് കൊതുകിന്റെ ഉറവിട നശീകരണം നടത്തിയത്. ഏറത്ത് പഞ്ചായത്ത് ഹെല്ത്ത് സ്റ്റാന്ഡിംഗ് കമ്മിറ്റി ചെയര്മാന് അനില് പൂതക്കുഴി സ്ഥലത്തെത്തി പ്രവര്ത്തനങ്ങള് വിലയിരുത്തി.